હાથલા ગામમાં આવેલું પનોતી દૂર કરવા અને અનિષ્ટ બળોના શમન માટે આવેલું શનિ મંદિર અતિ પ્રાચીન છે. આ મંદિર સાતમી સદી બંધાયું હોવાનું માનવામાં આવે છે. આ મંદિરના નિર્માણ પાછળનો હેતુ પનોતીને રીઝવવાનો છે. પનોતી એટલે અનિષ્ટની દેવી. પનોતીને હનુમાનજીએ પોતાના પગ તળે રાખી છે. આપણે એવાં અસંખ્ય ચિત્રાંકનો નિહાળ્યાં હશે, જ્યાં હનુમાનજી પનોતીને પગ તળે રાખી છે. મહાબલી, મહાવીર હનુમાન આવા અનિષ્ટ તત્ત્વોને પોતાના વશમાં રાખવાની ક્ષમતા ધરાવે છે. આ કારણથી જ કદાચ શનિવારે બધા હનુમાનજીને તેલ ચઢાવે છે. આથી મહાવીર હનુમાન સંગાથે આપણી પનોતી ચાલતી હોય તો તે પ્રસન્ન થાય અને પનોતી જતી રહે…! હનુમાનજીએ પનોતીને પગ નીચે રાખી હોવાથી આપણાં પગરખાં ચોરાઈ જાય છે ત્યારે આપણે કહીએ છીએ કે પનોતી ગઈ…!?